CELEX: 62015TN0507
Language: sk
Date: 2015-09-02 00:00:00
Title: Vec T-507/15: Žaloba podaná 2. septembra 2015 – Poľsko/Komisia

26.10.2015   
            
            
               SK
            
            
               Úradný vestník Európskej únie
            
            
               C 354/44
            
         Žaloba podaná 2. septembra 2015 – Poľsko/Komisia
   (Vec T-507/15)
   (2015/C 354/54)
   Jazyk konania: poľština
   
      Účastníci konania
   
   
      Žalobkyňa: Poľská republika (v zastúpení: B. Majczyna, splnomocnený zástupca)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie rozhodnutie Komisie (EÚ) 2015/1119 z 22. júna 2015 [oznámené pod číslom C(2015) 4076], ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 182, s. 39), v časti, v ktorej sa z financovania Európskou úniou vylučujú sumy 1 42  446,05 eura a 5 5 3 75  053,74 eura vynaložené prostredníctvom platobnej agentúry schválenej Poľskou republikou,
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na porušení článku 52 ods. 1 nariadenia č. 1306/2013 (1) a porušení zásady právnej istoty a zásady legitímnej dôvery z dôvodu uplatnenia finančných opráv založených na nesprávnych skutkových okolnostiach a nesprávnom právnom posúdení, pričom poľské orgány uskutočnili výdavky v súlade s predpismi Únie.
            
         
               2.
            
            
               Druhý žalobný dôvod založený na porušení článku 52 ods. 1 nariadenia č. 1306/2013 z dôvodu uplatnenia paušálnej opravy v zjavne nadmernej výške vo vzťahu k riziku potenciálnej finančnej straty pre rozpočet Únie.
            
         
      (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ 347, s. 549).